
Ministru kabineta sēdes protokollēmums

Informatīvais ziņojums "Latvijas Stabilitātes programma 2024.–2028. gadam"

· 1. Apstiprināt Latvijas Stabilitātes programmu 2024.–2028. gadam (turpmāk – Stabilitātes programma).
· 2. Valsts kancelejai sagatavot Stabilitātes programmu iesniegšanai Saeimā vienlaikus ar Ekonomikas ministrijas sagatavoto informatīvo ziņojumu "Informatīvais ziņojums par Latvijas ekonomikas attīstību" (24-TA-1057).
· 3. Lūgt Saeimu izskatīt Stabilitātes programmu vienlaikus ar informatīvo ziņojumu "Informatīvais ziņojums par Latvijas ekonomikas attīstību" (24-TA-1057).
· 4. Finanšu ministram ziņot Saeimas sēdē par Stabilitātes programmu.
· 5. Pieņemt zināšanai, ka Stabilitātes programma ir prognozēšanas rīks un tās apstiprināšana nerada saistības attiecībā uz likumprojekta "Par valsts budžetu 2025. gadam un budžeta ietvaru 2025., 2026. un 2027. gadam" fiskālajiem rādītājiem. Šie rādītāji tiks precizēti atbilstoši 2024. gadā vasarā izstrādātajām makroekonomiskajām un fiskālajām prognozēm.
· 6. Pieņemt zināšanai, ka valsts parāda apkalpošanas (procentu) izdevumu prognozē ņemtas vērā šī brīža aizņemšanās procentu likmes, kuras ietekmē aktuālie centrālo banku monetārās politikas lēmumi un spēkā esošās bāzes likmes.
· 7. Finanšu ministrijai sagatavot un finanšu ministram noteiktā kārtībā līdz 2024. gada 12. septembrim iesniegt Ministru kabinetā kā budžeta pavadošo likumprojektu grozījumus Fiskālās disciplīnas likumā, kas palielina maksimāli pieļaujamo strukturālo deficītu no 0,5 % no IKP uz 1,0 % no IKP.
· 8. Finanšu ministrijai Stabilitātes programmu iesniegt Eiropas Komisijai 2024. gada 30. aprīlī.

